Почетком 1991. једина паравојна формација на српској територији била је Милиција Крајине, чији су припадници учествовали у неколико сукоба са одредима хрватских специјалних снага: у Пакрацу, на Плитвицама итд. Ескалација сукоба која се догодила у пролеће исте године приморала је крајишке Србе да започну мобилизацију јединица ТО. До тог тренутка некадашња ТО Социјалистичке Републике Хрватске већ се распала на ону што је остала под контролом Загреба и ону што је била на подручју САО Крајине. Још 1990. ЈНА одузела је готово све оружје ТО у Хрватској, због чега ТО Крајине се суочила са озбиљним недостатком наоружања и војне опреме.